Sakeman vas oor afpersing, 'giftige kos' | Nuus24
Sakeman vas oor afpersing, 'giftige kos'
Bangkok – Die polisie in Thailand het die eienaar van 'n Oostenrykse tydskrif in 'n Thaise dorpie in hegtenis omdat hy glo 'n Duitse maatskappy afgepers het.Peter Alois Anton Neunteufel is in sy woonstel in Pattaya aangekeer. Neunteufel, eienaar van die Duitse ThaiFokus-tydskrif, bly al die afgelope sewe jaar in die dorpie.Interpol het dreigemente na Neunteufel se rekenaar gespoor, en het toe die polisie in Thailand daarvan in kennis gestel.Die 61-jarige Neunteufel het glo e-posse na 'n bekende Duitse maatskappy gestuur en gedreig om stories te laat uitlek wat beweer dat die maatskappy besmette voedsel verkoop. Hy het 'n betaling van 15 miljoen euro (sowat R167 miljoen) geëis om die bewerings stil te hou.Die e-posse het ook gedreig om kos met gif in op winkelrakke te plaas, wat die etiket van die maatskappy sou dra.Neunteufel sal aan Duitsland uitgelewer word sodat hy daar verhoor kan word.– Volg Nuus24 op Twitter - Sapa-DPA